# data[].attributes.body
Μπορεί η απόσταση και η εξ αποστάσεως διδασκαλία να έχει γίνει η νέα μας καθημερινότητα, οι σκέψεις μας και οι ευχές μας, όμως, έχουν να κάνουν με την επιστροφή στον φυσικό μας χώρο, το σχολείο μας! Και οι ευχές μας για το νέο έτος αμέτρητες!

# data[].attributes.headline
ΕΥΧΕΣ ΑΠΟ ΤΗΝ Α΄ ΓΥΜΝΑΣΙΟΥ

# data[].attributes.subject
ΕΥΧΕΣ ΑΠΟ ΤΗΝ Α΄ ΓΥΜΝΑΣΙΟΥ

# data[].attributes.body
Ο Βασίλης, ο Γιώργος, ο Οδυσσέας, η Πάμελα, ο Πέτρος και η Πόπη μας εύχονται
ΧΡΟΝΙΑ ΠΟΛΛΑ ΚΑΙ ΚΑΛΑ ΧΡΙΣΤΟΥΓΕΝΝΑ

# data[].attributes.attachment_link.title
Copy of Christmas Carol Jingle Bells Banner Ad 1

# data[].attributes.headline
ΑΛΕΚΑΝΔΡΑ ΧΑΣΑΝΆΙ Γ΄ΓΥΜΝΑΣΙΟΥ

# data[].attributes.subject
ΑΛΕΚΑΝΔΡΑ ΧΑΣΑΝΆΙ Γ΄ΓΥΜΝΑΣΙΟΥ

# data[].attributes.body
Η Αλέκα μας στέλνει ευχές με υπέροχα σπιτικά γλυκά!

# data[].attributes.headline
ΙΡΙΔΑ ΣΑΚΚΑ Γ΄ΓΥΜΝΑΣΙΟΥ

# data[].attributes.subject
ΙΡΙΔΑ ΣΑΚΚΑ Γ΄ΓΥΜΝΑΣΙΟΥ

# data[].attributes.body
Η ιστορία ενός πλατανόφυλλου που έγινε μέρος των χριστουγεννιάτικων αναμνήσεων της Ίριδας η οποία μας λέει: « Το συγκεκριμένο στολίδι είναι μια μικρή πινελιά, αλλά πλέον δεν μπορεί να λείπει από το χριστουγεννιάτικο δέντρο, αφού μόλις το βλέπω περνάνε από το μυαλό μου όλες οι αναμνήσεις από τα χρόνια που έχουν περάσει»
ΚΑΛΑ ΧΡΙΣΤΟΥΓΕΝΝΑ

# data[].attributes.headline
Χριστουγεννιάτικον Ἠπειρωτικόν διήγημα.

# data[].attributes.subject
Χριστουγεννιάτικον Ἠπειρωτικόν διήγημα.

# data[].attributes.headline
ΓΙΟΡΤΕΣ ΚΑΙ ΠΑΝΔΗΜΙΑ

# data[].attributes.subject
ΓΙΟΡΤΕΣ ΚΑΙ ΠΑΝΔΗΜΙΑ

# data[].attributes.body
ΤΡΟΦΗ ΓΙΑ ΣΚΕΨΗ ΚΑΙ ΑΝΑΣΤΟΧΑΣΜΟ

# data[].attributes.attachment_link.readable_text
Όταν χάνεις κάτι " δεδομένο" και ιδιαίτερα εθιμικό, τότε συνειδητοποίησα όχι μόνο την αξία του αλλά και την σημασία του, το νόημά του. Η πανδημία γίνεται αιτία για μια ακόμη φορά για αυτήν την συνειδητοποίηση.
Οι γιορτές αποτελούν σημαντικές τομές στην οργάνωση του χρόνου μας. Ακόμα και στην σημερινή μεταβιομηχανική κοινωνία, της οποίας βασικό χαρακτηριστικό είναι η εκκοσμίκευση και η απομάγευση του συλλογικού και ατομικού μας βίου, ο χρόνος συνεχίζει να διακρίνεται σε καθημερινό και "ιερό". Το συνεχές της καθημερινότητας διακόπτεται από γιορτινές στιγμές-μέρες, οι οποίες, με τον τρόπο τους, εκτός της σχόλης, μας θυμίζουν και την ιερή διάσταση της ζωής, το μεταφυσικό της στοιχείο.

Μας θυμίζουν, λέμε, γιατί στο υπόβαθρο της γιορτινής μας διάθεσης και συμπεριφοράς υπάρχει η υπόμνηση της ιερότητας, παρότι χαμένη στα νέφη της εμπορευματοποίησης και της καταναλωτικής μανίας, της μαζικής και σχεδόν αναγκαστικής διασκέδασης, όπως το απαιτούν οι μέρες και κυρίως η αγορά.

Τι είναι όμως η ιερότητα και σε τι συνίσταται σε έναν κόσμο υλιστικού προσανατολισμού και άκρως ατομικιστικό; Τι μπορεί να σημαίνει ιερότητα σε έναν κόσμο όπου έχει θεοποιηθεί η απεριόριστη απόλαυση υλικών αγαθών και ο υλικός πλουτισμός στο όνομα της ατομικής επίτευξης και "ελευθερίας";

Αν σκεφτούμε ότι όλες οι θρησκείες ξεκίνησαν από την ανάγκη να απαντηθούν βασικά υπαρξιακά ερωτήματα και κυρίως το ερώτημα του θανάτου, πώς απαντάμε σήμερα σε αυτό το ερώτημα; Πώς καλύπτουμε τις όποιες μεταφυσικές μας αγωνίες σε ώρες κρίσιμες, όπως πράγματι είναι οι γιορτινές τομές στον έτσι κι αλλιώς ισοπεδωμένο και ανίερο χρόνο μας;

Οι πιο μεγάλες μας γιορτές εκτός από τομές, συνιστούν και διαβάσεις. Είναι διαβατήριες. Σημαδεύουν μεταβάσεις από μια χρονική διάρκεια σε μια άλλη, από μια κατάσταση σε μια άλλη, από κάτι παλιό σε κάτι καινούργιο. Αυτό μπορεί να εκφράζεται με την γέννηση ή την αναγέννηση. Με τον θάνατο και την ανάσταση. Το τέλος του παλιού και την αρχή του νέου. Η γέννηση ενός ήρωα, ενός δαίμονα ή ενός Θεού, ανάλογα, συνιστά την δραματοποίηση ενός οικουμενικού μύθου που βρίσκεται στον πυρήνα της θρησκείας και συνεπώς στην καρδιά της διαχρονικής μεταφυσικής αγωνίας του ανθρώπου.

Όλα αυτά, ωστόσο, έχουν και ένα κοινωνικό αντίκρυσμα. Είχαν πάντοτε και παντού. Ένα αντίκρυσμα, που σήμερα γίνεται ιδεολογικό αίτημα, ενώ στις έτσι αποκαλούμενες "πρωτόγονες ή "παραδοσιακές" κοινωνίες ήταν εθιμικό δεδομένο.

Ήταν έθιμο, παραδείγματος χάριν, η αλληλοσυγχώρεση και η αλληλεγγύη. Ήταν έθιμο η έκφραση της συλλογικότητας, η ανανέωση του πνεύματος του "κοινού ανήκειν" στην κοινότητα με πυρήνα την οικογένεια. Ήταν έθιμο ένα είδος αλληλοβοήθειας που ενείχε και το στοιχείο της αναδιανομής των υλικών αγαθών. Ήταν έθιμο η επικοινωνία με τους νεκρούς που εξέφραζαν την συνέχεια και την συνοχή της ομάδας.

Μπορούν, άραγε, όλα αυτά, να υπάρξουν, να λειτουργήσουν στις νέες συνθήκες, δίχως να είναι φολκλόρ και αναγκαστική έκφραση φιλανθρωπίας που φτάνει μέχρι την κατασίγαση των τύψεών μας για τις αδικίες του κόσμου;

Και, τέλος, μπορούν τα τερτίπια της αγοράς και η " μαγεία" των πολύχρωμων φώτων να επαναμαγεύσουν αυτές τις γιορτινές μέρες δίχως υπερκατανάλωση και επιδεικτική σπατάλη;
Οι φετινές γιορτές, πάντως, είναι μια αφορμή να τα σκεφτούμε όλα αυτά, να αναστοχαστούμε, να αναθεωρήσουμε. Οι γιορτές να μην είναι γιορτές άσκοπης κατανάλωσης αλλά ανθρώπινης ζεστασιάς και επικοινωνίας, συμφιλίωσης και αλληλεγγύης .
Ο Βασίλης Νιτσιάκος είναι καθηγητής στο Πανεπιστήμιο Ιωαννίνων
Δείτε όλες τις τελευταίες Ειδήσεις από την Ελλάδα και τον Κόσμο, στο

# data[].attributes.attachment_link.title
Γιορτές και πανδημία | in.gr

# data[].attributes.attachment_link.description
Όταν χάνεις κάτι " δεδομένο" και ιδιαίτερα εθιμικό, τότε συνειδητοποίησα όχι μόνο την αξία του αλλά και την σημασία του, το νόημά του. Η πανδημία γίνεται αιτία για μια ακόμη φορά για αυτήν την συνειδητοποίηση. Οι γιορτές αποτελούν σημαντικές τομές στην οργάνωση του χρόνου μας.

# data[].attributes.headline
Συνταγή: Γιαπράκια τα παραδοσιακά

# data[].attributes.subject
Συνταγή: Γιαπράκια τα παραδοσιακά

# data[].attributes.attachment_link.readable_text
Το παραδοσιακό φαγητό των Χριστουγέννων στην περιοχή μας και φυσικά και στο χωριό μας ήταν και είναι τα " Γιαπράκια".
Οι "λαχανοσαρμάδες" ή "λαχανοντολμάδες" όπως αλλιώς ονομάζονται είναι το βασικό πιάτο σε κάθε χριστουγεννιάτικο τραπέζι και η παράδοση θέλει το φαγητό αυτό να συμβολίζει τα "σπάργανα του νεογέννητου Χριστού".
Η ονομασία "Γιαπράκια" προέρχεται από την Τουρκική λέξη Υ aprak που σημαίνει "φύλλο", ενώ Τουρκική είναι και η λέξη " Ntolma" που σημαίνει τα "γεμιστά".
Μια παραδοσιακή συνταγή για το πώς γίνονται τα "Γιαπράκια" είναι αυτή που υπάρχει στο βιβλίο " Εδεσματολόγιο Βλάχων ":

Υλικά
1 λάχανο, 1 κιλό κιμά (μισό μοσχαρίσιο, μισό χοιρινό), 1 χούφτα ρύζι, 1 κρεμμύδι τριμμένο, 2 κουταλιές βούτυρο φρέσκο, 1/2 ματσάκι μαϊντανό ψιλοκομμένο, αλάτι, πιπέρι.

Εκτέλεση
Ζεματάμε ένα - ένα τα φύλλα του λάχανου και τα στραγγίζουμε καλά.
Σε λεκάνη ζυμώνουμε τον κιμά με το ρύζι, το κρεμμύδι, το μαϊντανό και το αλατοπίπερο. Παίρνουμε ένα - ένα τα φύλλα από το λάχανο (αν είναι μεγάλα τα κόβουμε στη μέση), βάζουμε επάνω μία κουταλιά γέμιση κιμά, γυρνάμε τις πλαϊνές άκρες προς τα μέσα και τυλίγουμε σφιχτά σε ρολό. Σε πλατιά μεγάλη κατσαρόλα τοποθετούμε στον πάτο ένα μεγάλο φύλλο λάχανο, απλώνουμε πάνω τα γιαπράκια το ένα δίπλα στο άλλο, τα σκεπάζουμε με άλλο ένα φύλλο λάχανο και τέλος τοποθετούμε από πάνω ένα βαρύ πιάτο για να μην ανοίξουν κατά τη διάρκεια του μαγειρέματος. Προσθέτουμε στην κατσαρόλα νερό, το βούτυρο και αλάτι και τα σιγοβράζουμε για 1 ώρα περίπου.
Αν θέλουμε, μπορούμε να τα αυγοκόψουμε.

# data[].attributes.attachment_link.title
Γιαπράκια (ή λαχανοντολμάδες)

# data[].attributes.attachment_link.description
Το παραδοσιακό φαγητό των Χριστουγέννων στην περιοχή μας και φυσικά και στο χωριό μας ήταν και είναι τα " Γιαπράκια". Οι "λαχανοσαρμάδες" ή "λαχανοντολμάδες" όπως αλλιώς ονομάζονται είναι το βασικό πιάτο σε κάθε χριστουγεννιάτικο τραπέζι και η παράδοση θέλει το φαγητό αυτό να συμβολίζει τα "σπάργανα του νεογέννητου Χριστού".

# data[].attributes.headline
ΘΕΑΝΩ ΤΣΙΑΒΟΥ Β΄ΓΥΜΝΑΣΙΟΥ

# data[].attributes.subject
ΘΕΑΝΩ ΤΣΙΑΒΟΥ Β΄ΓΥΜΝΑΣΙΟΥ

# data[].attributes.body
Συνταγή: παραδοσιακές δίπλες
ΥΛΙΚΑ
4 φλ. τσαγιού αλεύρι
4 κ. σούπας ζάχαρη
4 αυγά
4 κ. γλυκού μπέικιν πάουντερ (παλιότερα έβαζαν σόδα)
2 κουταλιές της σούπας λάδι
ξύσμα από ένα λεμόνι
λάδι για τηγάνισμα
καρύδια χοντροκομμένα για πασπάλισμα
κανέλα
ΕΚΤΕΛΕΣΗ
Χτυπάμε χωριστά τα αυγά με τη ζάχαρη. Σε ένα μεγάλο μπολ ρίχνουμε το αλεύρι ανακατεμένο με το μπέικιν και κάνουνε μια λακούβα στη μέση. Εκεί ρίχνουμε τα χτυπημένα αυγά, το ξύσμα λεμονιού και το λάδι. Ζυμώνουμε τα υλικά σε σφιχτή ζύμη που να ανοίγεται φύλλο. Ανοίγουμε τη ζύμη σε μέτριο φύλλο και κόβουμε σε τεράγωνα κομμάτια. Βάζουμε το λάδι σε βαθιά κατσαρόλα για να κάψει καλά και ρίχνουμε τα τετράγωνα κομμάτια ζύμης λίγα-λίγα κάθε φορά και εμ το πιρούνι τυλίγουμε το καθένα να πάρουν το σωστό σχήμα. Τα βγάζουμε με τρυπητή κουτάλα. Βράζουμε το μέλι με 1 φλιτζανάκι του καφέ νερό και περιχύνουμε τις δίπλες. Πασπαλίζουμε με κανέλα και καρύδια.

# data[].attributes.headline
ΤΑ ΧΡΙΣΤΟΥΓΕΝΝΙΑΤΙΚΑ ΕΘΙΜΑ ΣΤΗΝ ΗΠΕΙΡΟ ΤΩΝ ΠΑΡΑΔΟΣΕΩΝ

# data[].attributes.subject
ΤΑ ΧΡΙΣΤΟΥΓΕΝΝΙΑΤΙΚΑ ΕΘΙΜΑ ΣΤΗΝ ΗΠΕΙΡΟ ΤΩΝ ΠΑΡΑΔΟΣΕΩΝ

# data[].attributes.attachment_link.readable_text
Ήθη και έθιμα του τόπου που έρχονται από το βάθος του χρόνου και αποτυπώνουν την πτυχές της πολιτιστικής και πολιτισμικής ταυτότητάς του

Τα χιλιάδες πολύχρωμα λαμπιόνια που στολίζουν τις γειτονιές και τις πλατείες, σε κάθε χωριό ή πόλη, τα χριστουγεννιάτικα δένδρα, οι ευρηματικές ιδέες συλλόγων με τις μουσικές και τα κεράσματα, οι μυρωδιές από τα ζαχαροπλαστεία και τους φούρνους, δημιουργούν γιορτινή ατμόσφαιρα, γεμίζουν φως και ελπίδα τον κόσμο και τον προετοιμάζουν για την Γέννηση του Θεανθρώπου και τον ερχομό της νέας Χρονιάς.

Μέσα σε αυτόν τον γιορτινό καμβά, στην Ήπειρο των παραδόσεων, τα ήθη και τα έθιμα του τόπου, που έρχονται από το βάθος του χρόνου, αποτυπώνουν την πτυχές της πολιτιστικής και πολιτισμικής ταυτότητας του τόπου, καθώς είναι άμεσα συνυφασμένα με τις συνθήκες του μακρινού παρελθόντος, με τις αρχές και τις αξίες των περασμένων γενεών.

Οι Ηπειρώτες είχαν βαθειά πίστη. Το "σαρανταήμερο" έκαναν νηστεία, δηλαδή από τις 15 Νοεμβρίου έως και τις 24 Δεκέμβρη, για να υποδεχτούν την Γέννηση του Χριστού. Ακόμη και σήμερα, δεν είναι λίγοι εκείνοι που με ευλάβεια τηρούν τη νηστεία. Τα έθιμα των Χριστουγέννων για κάθε οικογένεια άρχιζαν με το σφάξιμο του χοίρου, που σε ορισμένες περιοχές ήταν ιεροτελεστία. Το χοιρινό είχε εξέχουσα θέση στο γιορτινό τραπέζι αλλά και στα γλέντια που γίνονταν ανήμερα των Χριστουγέννων στις πλατείες των χωριών.

"Τα σπάργανα του Χριστού ", είναι το γλύκισμα - έθιμο που συναντάμε σε όλη την Ήπειρο και αναβιώνει έως σήμερα. Σε κάθε σπίτι ετοιμάζουν τα σπάργανα για το τραπέζι της παραμονής. Πρόκειται για χυλό από σταρένιο αλεύρι, που ψήνεται σε πυρωμένη πέτρα μέσα στο τζάκι, ενώ στη συνέχεια τις "τηγανίτες" αυτές μελώνουν σε ζαχαρόνερο, με καρύδια και κανέλα.

Είναι το γλύκισμα που τρώγεται το βράδυ της παραμονής των Χριστουγέννων. Το έθιμο συμβολίζει τα σπάργανα του Ιησού στη φάτνη. Τα "σπάργανα του Χριστού" σε χωριά του Πωγωνίου τα λένε "λαλαγγίτες" και είναι το γλύκισμα για το τραπέζι της παραμονής. Στο χριστουγεννιάτικο τραπέζι έως και σήμερα, σε πολλά σπίτια οι νοικοκυρές μαγειρεύουν τα "γιαπράκια". Είναι λαχανοντολμάδες με φύλλα από λάχανο και το φαγητό συμβολίζει το "φάσκιωμα" του νεογέννητου Χριστού.

Το αναμμένο πουρνάρι και το έθιμο της φωτιάς

Το έθιμο ,συμβολίζει τους βοσκούς που πήγαν να προσκυνήσουν το θείο βρέφος και είχαν ανάψει ένα ξερό κλαδί για να βλέπουν μέσα στην νύχτα. Ένα πολύ παλιό έθιμο στην Ήπειρο, που συναντάται με μικρές παραλλαγές στις διάφορες περιοχές της.

Το έθιμο τηρείται κυρίως, στα χωριά της Άρτας. Ανήμερα Χριστούγεννα, όποιος επισκεφτεί φιλικό ή συγγενικό σπίτι για να ευχηθεί χρόνια πολλά, καθώς και οι παντρεμένοι, που θα πάνε στο πατρικό τους, κρατούν ένα κλαρί από πουρνάρι που το ανάβουν στον δρόμο. Τα φύλλα του καθώς καίγονται τρίζουν και η ευχή στον κάθε οικοδεσπότη είναι να μεγαλώνει η φαμίλια και να προκόβουν τα κοπάδια.

Στα Γιάννενα, δεν κρατούν το πουρνάρι αναμμένο στο χέρι τους, αλλά στη χούφτα τους έχουν δαφνόφυλλα και πουρναρόφυλλα. Όταν μπουν στο σπίτι, τα πετούν μέσα στο τζάκι και καθώς τα φύλλα καίγονται, πετάνε σπίθες. Τότε δίνεται η καλύτερη ευχή στον νοικοκύρη: "Αρνιά, κατσίκια, νύφες και γαμπρούς!". Δηλαδή, να προκόβουν τα κοπάδια του, να πληθαίνει η φαμελιά του, να μεγαλώνουν τα κορίτσια και τα παλικάρια του, να του φέρνουν στο σπίτι νύφες και γαμπρούς, να του δώσουν εγγόνια που δε θ' αφήσουν τ' όνομα το πατρικό να σβήσει.

Στο χωριό Πουρνιά της Κόνιτσας την παραμονή των Χριστουγέννων το παραδοσιακό "έθιμο της φωτιάς" δημιουργεί γιορτινή διάθεση. Το πρωί στην πλατεία του χωριού ανάβει μια μεγάλη φωτιά και ο κόσμος κρατώντας μαγκούρες στα χέρια, πηγαίνει σε όλα τα σπίτια του χωριού για τα κάλαντα . Οι νοικοκυρές προσφέρουν φρεσκοψημένα καρβέλια ψωμί.

Στην Αγία Παρασκευή της Κόνιτσας τα παιδιά την παραμονή έπαιρναν τις "τζιουμάκες", ξύλα από κρανιά, σαν μπαστούνι και χτυπούσαν με αυτό τις πόρτες και τα παράθυρα των σπιτιών για τα κάλαντα.

Τα περασμένα χρόνια στα χωριά της Ηπείρου επέστρεφαν για τις γιορτινές μέρες οι ξενιτεμένοι και στηνόταν το "Ζιαφέτι", ένα μεγάλο πανηγύρι στις πλατείες και τις αυλές των εκκλησιών με τα κλαρίνα να αντηχούν στα βουνά και το γλέντι να κρατά ακόμη και δύο μέρες.

Το "αμίλητο νερό" είναι έθιμο χριστουγεννιάτικο στην Άρτα. Ανήμερα των Χριστουγέννων, και νωρίς το πρωί, πριν ξημερώσει, οι γυναίκες πήγαιναν χωρίς να μιλάνε, να πάρουν νερό από ξένη βρύση και έλεγαν, "όπως τρέχει το νερό στη βρυσούλα μου, έτσι να τρέχει και η σοδιά μου". Από το "αμίλητο νερό", έπιναν όλοι στο σπίτι για το καλό. Στη βρύση η γυναίκα άφηνε εδέσματα, "για να την ταΐσει", όμως στην πραγματικότητα για να βρουν οι φτωχοί συγχωριανοί φαγητό.

# data[].attributes.attachment_link.keywords[]
χριστούγεννα

# data[].attributes.attachment_link.title
Ιωάννινα: Τα χριστουγεννιάτικα έθιμα στην Ήπειρο των παραδόσεων

# data[].attributes.attachment_link.description
Ήθη και έθιμα του τόπου που έρχονται από το βάθος του χρόνου και αποτυπώνουν την πτυχές της πολιτιστικής και πολιτισμικής ταυτότητάς του Τα χιλιάδες πολύχρωμα λαμπιόνια που στολίζουν τις γειτονιές και τις πλατείες, σε κάθε χωριό ή πόλη, τα χριστουγεννιάτικα δένδρα, οι ευρηματικές ιδέες συλλόγων με τις μουσικές και τα κεράσματα, οι μυρωδιές από τα ζαχαροπλαστεία και τους φούρνους, δημιουργούν γιορτινή ατμόσφαιρα, γεμίζουν φως και ελπίδα τον κόσμο και τον προετοιμάζουν για την Γέννηση του Θεανθρώπου και τον ερχομό της νέας Χρονιάς.

# data[].attributes.headline
Ραδιοφωνικές ευχές από τη συμμετοχή μας στο european school radio

# data[].attributes.subject
Ραδιοφωνικές ευχές από τη συμμετοχή μας στο european school radio

# data[].attributes.body
Ευχόμαστε στους εκφωνητές/τριες του ραδιοφωνικού μηνύματος που σε λίγους μήνες θα δώσουν πανελλήνιες εξετάσεις να πετύχουν τους στόχους τους.

# data[].attributes.attachment_link.readable_text
Την περασμένη σχολική χρονιά, οι μαθητές μας εξέπεμπαν ραδιοφωνικά και είχαν δημιουργήσει ραδιοφωνικό σποτ με χριστουγεννιάτικες ευχές, επίκαιρες και θερμά ειπωμένες μέσα από την καρδιά των παιδιών! Ας το θυμηθούμε , λοιπόν, κι ας ευχηθούμε καλά κι ευλογημένα Χριστούγεννα σε όλο τον κόσμο!

# data[].attributes.attachment_link.title
ΧΡΙΣΤΟΥΓΕΝΝΙΑΤΙΚΕΣ ΕΥΧΕΣ

# data[].attributes.attachment_link.description
Την περασμένη σχολική χρονιά, οι μαθητές μας εξέπεμπαν ραδιοφωνικά και είχαν δημιουργήσει ραδιοφωνικό σποτ με χριστουγεννιάτικες ευχές, επίκαιρες και θερμά ειπωμένες μέσα από την καρδιά των παιδιών! Ας το θυμηθούμε , λοιπόν, κι ας ευχηθούμε καλά κι ευλογημένα Χριστούγεννα σε όλο τον κόσμο!

# data[].attributes.headline
Ηπειρώτικα Κάλαντα

# data[].attributes.subject
Ηπειρώτικα Κάλαντα

# data[].attributes.attachment_link.title
Ηπειρώτικα Κάλαντα Χριστουγέννων - Κώστας Μήτσης & Κώστας Βέρδης

# data[].attributes.headline
ΒΑΣΙΛΗΣ ΤΖΙΟΤΖΙΟΣ Α΄ΓΥΜΝΑΣΙΟΥ

# data[].attributes.subject
ΒΑΣΙΛΗΣ ΤΖΙΟΤΖΙΟΣ Α΄ΓΥΜΝΑΣΙΟΥ

# data[].attributes.body
ΣΥΝΤΑΓΗ
ΓΑΛΟΠΟΥΛΑ  ΗΠΕΙΡΩΤΙΚΗ

ΥΛΙΚΑ

1  μικρή  γαλοπούλα  ολόκληρη
1  κρεμμύδι
1  μεγάλο καρότο
1  ζουμερό  λεμόνι
1  φλυτζάνι  βούτυρο  γάλακτος                                                                                                                                               αλάτι,  πιπέρι,
κορν  φλάουρ
2 κλαράκια  σέλινο
3   φλυτζάνια αλεύρι

ΕΚΤΕΛΕΣΗ

Καψαλίζετε τη  γαλοπούλα,  την  καθαρίζετε  και  την  πλένετε  πολύ  καλά   μέσα  κι    έξω.    Την  αλατοπιπερώνετε   και   την   βάζετε   να  βράσει  μαζί  με   το  κρεμμύδι   και  το καρότο.    Το  νερό  πρέπει  να  την  σκεπάζει  ίσα- ίσα.
Όταν    βράσει,    βγάζουμε    τη     γαλοπούλα    από   το   ζουμί,  την αλείφουμε  με  λεμόνι  και βούτυρο  και  την βάζουμε  να  ψηθεί  στο φούρνο.  Την αφήνουμε  να  ροδοκοκκινίσει  σιγά -  σιγά,  και    όταν  χρειάζεται  προσθέτουμε λίγο ζουμάκι.
Στο     μεταξύ,  σε    μια    κατσαρόλα    ζεσταίνουμε    2 - 3  κουταλιές  βούτυρο  και  καβουρντίζουμε  το αλεύρι.  Τραβάμε  την κατσαρόλα  από  τη   φωτιά   και   ρίχνουμε   σιγά -  σιγά  χλιαρό  νερό  ώστε   να  μας   γίνει   μια   ζύμη,  κάπως   σφιχτή.    Παίρνουμε   τη   ζύμη    την βάζουμε  σε  λεκάνη  και  την ζυμώνουμε  καλά.   Ανοίγουμε   φύλλο  με  τη  βέργα.  Βάζουμε  τη  ζύμη  αυτή   σ' ένα  ταψάκι   αλειμένο  με βούτυρο  για  να   μοσχομυρίζει    και  ψήνουμε  σε   μέτριο   φούρνο
ώσπου  να  ροδίσει.  Το  βγάζετε  απ'   το  φούρνο  και  μόλις κρυώσει  λίγο  το   τρίβουμε    με   τις   παλάμες   μας    πάνω    από  μια   βαθιά σουπιέρα να   γίνει  σαν  χοντρό  ρυζάκι.    Περιχύνετε  με  το  ζεστό  ζουμί  όπου  έβρασε  η  γαλοπούλα.
Αφήνετε  για  λίγο  να  φουσκώσουν  τα  τρίμματα και περιχύνετε  με καυτό   λιωμένο   βούτυρο   γάλακτος.    Σερβίρετε   στη   μέση   μιας  πιατέλας  κάπως  βαθιάς,   και  γύρω - γύρω  τοποθετείτε  τα   ψαχνά  της  γαλοπούλας  που  έχετε  προηγουμένως  κόψει  σε  μερίδες.

# data[].attributes.headline
Ευαγγελία Μπότσαρη Β΄Γυμνασίου

# data[].attributes.subject
Ευαγγελία Μπότσαρη Β΄Γυμνασίου

# data[].attributes.body
Συνταγή: Παραδοσιακό Ρεβανί
ΥΛΙΚΑ
1 φλ. τσαγιού σιμιγδάλι ψιλό
2 φλ. τσαγιού αλεύρι για όλες τις χρήσεις
3 φλ. τσαγιού ζάχαρη
4 φλ. τσαγιού ηλιέλαιο
1 μπέικιν πάουντερ
1 γιαούρτι στραγγιστό
βανίλιες (3)
αυγά (4)
ξύσμα από ένα πορτοκάλι
ΓΙΑ ΤΟ ΣΙΡΟΠΙ
3 φλ. νερό
3 φλ. ζάχαρη
1 φλούδα από ένα λεμόνι
ΕΚΤΕΛΕΣΗ
Σε ένα μπολ βάζουμε τα ασπράδια από τα αυγά, σε ένα άλλο μπολ βάζουμε το σιμιγδάλι και το αλεύρι το μπέικιν πάουντερ και τις βανίλιες και σε ένα άλλο μπολ τη ζάχαρη με το ηλιέλαιο. Στη συνέχεια χτυπάμε τα ασπράδια να γίνουν μαρέγκα. Στο άλλο μπολ χτυπάμε το ηλιέλαιο και τη ζάχαρη με το μίξερ. Προσθέτουμε το γιαούρτι τους κρόκους αυγών και το ξύσμα και μετά προσθέτουμε σταδιακά το μίγμα με το σιμιγδάλι, το αλεύρι το μπέικιν και τις βανίλιες. Τέλος ρίχνουμε λίγη λίγη τη μαρέγκα μέσα στο μίγμα και ανακατεύουμε από κάτω προς τα επάνω μέχρι να ομογενοποιηθούν τα υλικά. Λαδώνουμε λίγο το ταψί μας και ψήνουμε σε προθερμασμένο φούρνο στους 200 βαθμούς στις αντιστάσεις για  50 λεπτά περίπου.
Φτιάχνουμε το σιρόπι και όταν βγάλουμε το γλυκό από τον φούρνο το τρυπάμε σε πολλά σημεία με μια οδοντογλυφίδα για να τραβήξει τα υγρά και το σιροπιάζουμε κατά μήκος με τη σειρά χωρίς να αφήνουμε σημεία. Τέλος το σερβίρουμε και το τρώμε με χαρούμενη διάθεση.
ΚΑΛΑ ΧΡΙΣΤΟΥΓΕΝΝΑ
ΣΕ ΟΛΟΥΣ ΚΑΙ ΟΛΕΣ!!!

# data[].attributes.headline
Αρβανίτη Ευτυχία Β΄Γυμνασίου

# data[].attributes.subject
Αρβανίτη Ευτυχία Β΄Γυμνασίου

# data[].attributes.body
Το έθιμο της φωτιάς

Τα παλιά χρόνια σε μερικά χωριά στην Ήπειρο τα Χριστούγεννα έβαζαν φωτιές από ξύλα πεύκου και ιτιάς για να ξορκίσουν, όπως λέγανε τους καλικάντζαρους από τα σπίτια . Κάθε 27 του Δεκέμβρη άναβαν φωτιές και καθόντουσαν όλοι γύρω-γύρω και έλεγαν τραγούδια της τότε εποχής.

# data[].attributes.headline
Αρβανίτη Ευτυχία Β΄Γυμνασίου

# data[].attributes.subject
Αρβανίτη Ευτυχία Β΄Γυμνασίου

# data[].attributes.body
Συνταγή: Τα σπάργανα του Χριστού
300 γρ. αλεύρι
μισό ποτήρι νερό κρύο
1 κουταλιά του γλυκού αλάτι
1 κουταλιά της σούπας λάδι
ΓΙΑ ΤΟ ΣΙΡΟΠΙ
1 κούπα νερό, 1 κούπα ζάχαρη, 5  ξυλάκια κανέλας
χοντροκομμένα καρύδια

# data[].attributes.headline
Ζήσης Ιάσων Β΄Γυμνασίου

# data[].attributes.subject
Ζήσης Ιάσων Β΄Γυμνασίου

# data[].attributes.body
Συνταγή: Παραδοσιακές λαλαγγίτες Ζαγορίου
ΥΛΙΚΑ
1 κιλό αλεύρι
1 κούπα νερό χλιαρό
1/2 κουταλάκι του γλυκού αλάτι
ΕΚΤΕΛΕΣΗ
Σε ένα μπολ βάζουμε τα υλικά μας και τα ανακατεύουμε καλά να γίνουν χυλός. Τα αφήνουμε να ξεκουραστούν για μισή ώρα. Παίρνουμε μια μαυρόπλακα πέτρινη και τη βάζουμε στη φωτιά να ζεσταθεί καλά. Με μια κουτάλα ρίχνουμε το μίγμα στην πλάκα να ψηθεί. Τις βάζουμε όλες μαζί σε ένα ταψί και ρίχνουμε μέλι, κανέλα και γαρίφαλο, καρύδια.
Καλή όρεξη!